यह सच में अजीब है। मैं सामान्य ज़िंदगी नहीं जीती हूँ।
मैं सामान्य चीज़ें करती हूँ।
मैं काफ़ी सामान्य इंसान हूँ, पर मैं सामान्य ज़िंदगी नहीं जीती हूँ।
सलीना गोमेज़ इंस्टाग्राम पर सबसे ज़्यादा फॉलो की जाने वाली हस्ती हैं।
"टाइम" मैगज़ीन की दुनिया के 100 सबसे प्रभावशाली लोगों में से एक।
सलीना गोमेज़ को
"बिलबोर्ड वुमन ऑफ़ द यर" अवार्ड से नवाज़ा गया।
-यह काफ़ी शानदार है। कैसा महसूस हो रहा है? -यह शानदार अनुभव है।
इतनी कम उम्र में इतनी सफलता हासिल करना बहुत बड़ी बात थी,
पर मुझे एहसास होने लगा था कि मुझे जो मंच मिला था उसका इस्तेमाल करके,
मुझे जो सच में चाहिए था, मैं उस की ओर ध्यान आकर्षित करने में सक्षम हो गई थी।
-डियर सलीना… -डियर सलीना…
तुमने सामाजिक न्याय के काम में लगे
अश्वेत नेताओं की आवाज़ों को बढ़ावा देने के लिए अपने मंच का इस्तेमाल किया।
अपनी कहानी साझा करके
तुमने लाखों लोगों में पुनःप्राप्ति की उम्मीद जगाई है।
बेशक़ मेरा यह मानना है कि मैं किसी ऐसे उद्देश्य के लिए यहाँ हूँ जो मुझसे भी बड़ा है।
मुझे वह प्रेरणा देने के लिए धन्यवाद जो मैं दूसरों को भी दे सकूँ।
तुम्हारे साहस ने मुझे भी कुछ करने के लिए प्रेरित किया।
मैं यहाँ जीवन का अनुभव करने और उस जीवन को साझा करने के लिए हूँ
और उम्मीद है कि इससे लोग किसी बड़े उद्देश्य पर विश्वास करेंगे
और उन्हें प्यार महसूस होगा।
डियर सलीना…
डियर… सलीना गोमेज़
बचपन में, मैं हमेशा सोचती थी कि, "और भी है।"
मैं बोलती रहती थी, "बेशक़ और भी है और मैं वह देखना चाहती हूँ और वह करना चाहती हूँ।"
टेक्सस में पलते-बढ़ते हुए, मेरी माँ मुझे म्यूज़ियम ले जाती थी और नाटक दिखाने ले जाती थी।
उनमें कमाल की कल्पना शक्ति थी
और वह चाहती थीं कि मुझे भी वह शक्ति मिले।
और मैं इसके लिए काफ़ी आभारी हूँ, क्योंकि अब मेरी पूरी ज़िंदगी ही काल्पनिक है।
बचपन में, मुझे अभिनय बेहद पसंद था।
मैं अब अपनी पुरानी चीज़ों को देखकर हँसती हूँ
क्योंकि उस समय मैं बस एक कोशिश करती हुई बच्ची थी, समझे?
मेरा काफ़ी मज़ाक उड़ाया गया, क्योंकि क्यों नहीं उड़ाया जाता?
मैं रबड़ हूँ, तुम गोंद हो। उसके कपड़े तुम पर चढ़े हों।
वह मेरी ज़िंदगी का काफ़ी बड़ा हिस्सा था जिसने मुझे प्रभावित किया।
वह बस बेहद पवित्र था।
मैं घर आ गई।
और मैंने काफ़ी कुछ सीखा।
उस दौरान, जो भी अच्छी और बुरी चीज़ें हुईं।
क्योंकि उस समय के दौरान,
सबको मेरी ज़िंदगी को लेकर इतनी दिलचस्पी हुई जिसे लेकर मैं बिल्कुल ख़ुश नहीं थी।
कृपया, रास्ता छोड़िए।
मीडिया और प्रेस बस ज़्यादा ही दख़ल देने लगे।
सेट पर फ़ोटोग्राफ़र अचानक आ जाते थे
और मैं काफ़ी घबरा जाती थी।
पहली बार यह सब अनुभव करके मैं बेचैन हो गई थी।
मैं हेडलाइन नहीं बनना चाहती थी।
क्या इतनी चर्चा में रहना कठिन होता है, जितनी चर्चा में आप हैं?
आपकी ज़िंदगी का हर पहलू, आपकी सामाजिक ज़िंदगी,
आप कहाँ जाती हैं, क्या करती हैं।
-आप पर हमेशा नज़रें रहती हैं। -हाँ। कभी-कभी काफ़ी परेशानी होती है।
किस एंड टेल
सलीना एक्सक्लूसिव! टेलेना के बाद ज़िंदगी
यह मोड़ आया…
"मुझे कोई बॉयफ्रेंड नहीं चाहिए!"
…और लोग मेरी निजी ज़िंदगी का काफ़ी ज़्यादा इस्तेमाल करने लगे।
और उससे अपना ध्यान हटाकर मुझे जिसकी सच में परवाह है,
उस पर ध्यान केंद्रित करने में मुझे सालों लग गए।
यूनिसेफ
जब आप डिज़्नी के साथ जुड़ते हैं,
तो आप स्वीकार कर रहे होते हैं कि आप बच्चों के लिए एक आदर्श इंसान हैं।
वेवर्ली प्लेस विज़र्ड स्कूल
मैं थोड़ी… मैं नियंत्रित नहीं कहना चाहती।
पर मैं काफ़ी सोच-समझकर अपने काम चुनती थी।
और मैं काफ़ी सीमित थी।
तुम बिल्कुल उस जैसी दिखती हो।
पर फिर, मैं बड़ी हो गई।
तो स्वाभाविक रूप से, मैं बड़ों जैसा बर्ताव करना चाहती थी।
वह मुझे दो। रुको!
पर मैं यह सोचने लगी कि
"अगर मैंने यह कहा या यह किया, तो मैं सब कुछ खो दूँगी।
कोई भी मुझे इसी नज़रिए से नहीं देखेगा।"
पर साथ ही, अगर मुझे एक आर्टिस्ट के रूप में आगे बढ़ना था,
तो यह ज़रूरी था कि मैं वह फ़ैसले लूँ।
क्योंकि मैं बस तुम्हारे लिए सुंदर दिखना चाहती हूँ बस तुम्हारे लिए
"गुड फ़ॉर यू" 2015
मैंने "रिवाइवल" रिलीज़ किया, जो कि इंटरस्कोप के साथ मेरा पहला रिकॉर्ड था।
मुझे तुम्हें दिखाने दो कि तुम्हारी होकर मुझे कितना गर्व महसूस हो रहा है
मैंने एल्बम का नाम "रिवाइवल" रखा क्योंकि कलाकार के तौर पर मैं एक नया जन्म ले रही थी।
ओह, ओह, ओह, ओह ओह
मैं ख़ुद को काबू में नहीं रख पा रही
"हैंड्स टू माइसेल्फ़" 2015
मुझे लगा कि, "ठीक है, वाह। मैं सच में यह चीज़ें कह सकती हूँ
और अब यह ठीक है। तो मैं बस इस बारे में बोलूँगी।"
मैं चाहती हूँ तुम बस मेरे रहो
यही वह बदलाव का पल था कि, "दरअसल हम उसे एक महिला के रूप में सुन रहे हैं।
एक जवान महिला जो वयस्क हो गई है,
जो कि अब वही नन्ही लड़की नहीं रही।"
सारे अच्छे और बुरे अनुभवों में बस एक-दूसरे से प्यार करते रहें
मैं पहली बार नटखट और सेक्सी रूप में सामने आई थी।
इससे मुझे आगे बढ़ने में मदद मिली। इससे मुझे अपना एक भिन्न रूप दर्शाने में मदद मिली।
तो "रिवाइवल" की वजह से मैंने अपने ऊपर ही जीत की भावना
महसूस की।
और अमेरिकन म्यूज़िक अवार्ड की विजेता हैं…
सलीना गोमेज़!
आईहार्टरेडियो म्यूज़िक अवार्ड की विजेता हैं…
टीएनटी हैशआईहार्टअवार्ड्स
…सलीना गोमेज़।
मुझे इतनी सारी सफलताएँ मिल रही थीं, पर मुझे अच्छा महसूस नहीं हो रहा था।
मुझे पता नहीं था क्यों,
पर मुझे पता था कि मैं औरों के मुक़ाबले चीज़ों को ज़्यादा गहराई से महसूस करती थी।
-क्या आपको ऐसा महसूस होता है कि आप… -नहीं।
शोहरत पाकर मैं ख़ुद को दोषी महसूस कर रही थी।
क्योंकि लोग इस सफलता को देखकर कह सकते हैं,
"वाह, अब उनकी ज़िंदगी बन गई। वे इतनी शानदार ज़िंदगी जीते हैं।"
ग्रैमी अवार्ड्स
तो व्यक्तिगत रूप से, यह बिल्कुल अलग ही अनुभव है?
हाँ। आपको पृथक किया जाता है। आपको…
आप पर राय बनाई जाती है। आपको आँका जाता है।
लुई वुटॉन - सीरीज़ 3
दुनिया में इससे बदतर कोई एहसास नहीं है।
रडरलेस 17 अक्टूबर
और मैंने सीखा कि मानसिक स्वास्थ्य उतना ही ज़रूरी है जितना कि शारीरिक स्वास्थ्य।
सलीना गोमेज़ इंस्टाग्राम पर थकान, अच्छा मानसिक स्वास्थ्य
इसने मेरे अंदर उन लोगों के लिए अपार सहानुभूति और करुणा पैदा की
जो दर्द में हैं।
क्योंकि मुझे इसका थोड़ा-बहुत ज्ञान है और मुझे पता है कि यह कैसा महसूस होता है।
तुमसे प्यार है!
लोग यह ज़रूर कहते हैं कि संगीत सार्वभौमिक भाषा है।
तो जहाँ तक इस भाषा की बात है, लगभग सभी यह भाषा समझते हैं।
इसलिए मेरे और उन लोगों के लिए जिनसे मैं प्यार करती हूँ,
यह एक बेहद महत्वपूर्ण संबंध और जीवनरेखा है।
बोगोता - कोलंबिया
डियर सलीना,
मैं बोगोता, कोलंबिया में हूँ, जहाँ मैं पैदा हुई थी।
"मैं एक बेहद करीबी लैटिना परिवार से हूँ।
मेरा बचपन काफ़ी शानदार था।"
पर जब मैं हाई स्कूल में थी, मैं बीमार पड़ने लगी।
लॉन्ग आइलैंड - न्यूयॉर्क
डियर सलीना, मैं सेविल, न्यूयॉर्क से हूँ।
मुझे बचपन में काफ़ी संघर्ष करना पड़ा।
किसी तरह से, मैं वह बच्चा बन गया था जिसे काफ़ी छोटी उम्र से ही सभी परेशान करने लगे थे।
"इतनी छोटी उम्र से ही कि मुझे याद ही नहीं यह कब शुरू हुआ था।"
मेरे अंदर यह डर हमेशा के लिए बैठ गया कि
अब आगे क्या होगा, अब कौन मुझे चोट पहुँचाएगा।
आख़िरकार, नौवीं क्लास में, मैंने थेरेपी शुरू की।
मेरे डॉक्टर ने मुझसे कहा, "तुम्हें चिंता विकार है।"
मुझे याद है कि मेरी माँ और मैं शहर भर में भिन्न डॉक्टरों
और होमियोपैथ के पास जाकर पता करने की कोशिश करते थे कि मुझे क्या हुआ है।
पर मेरे अवसाद के निदान के बाद भी,
मेरी माँ बस इसे "आतंरिक उदासी" कहती थी,
क्योंकि कोलंबिया में कोई भी इन चीज़ों के बारे में बात नहीं करना चाहता है।
मेरे परिवार ने हमेशा से मेरा काफ़ी साथ दिया है,
पर उन लोगों के लिए इसे पूरी तरह से समझना कठिन है
जिन्हें इस परेशानी का अनुभव नहीं है।
उन्हें पता नहीं है कि कैसा महसूस होता है जब दौरा पड़ने पर
आप साँस नहीं ले पाते हैं और आपके सामने अँधेरा छा जाता है।
कुछ साल बाद, मुझे कॉलेज से घर वापस लौटना पड़ा।
"मैं बस एक गहरे अवसाद में डूब गई।"
मैं अकेले कुछ भी नहीं कर सकती थी।
अकेले सो नहीं सकती थी।
अकेले बाथरूम नहीं जा सकती थी।
अकेले गाड़ी नहीं चला सकती थी।
मुझे घर में ही साइकियाट्रिक इलाज करवाना पड़ा क्योंकि मैं घर से भी नहीं निकल सकती थी।
उसी साल बाद में, मुझे पता चला कि मुझे रूमटॉइड गठिया है।
मेरा शरीर मेरे दिमाग़ का एक और दुश्मन बन गया।
उस पल में मैंने पूरी तरह से उम्मीद छोड़ दी।
और आत्महत्या करने की कोशिश की।
मैं कॉलेज की पढ़ाई के लिए वर्जिनिया टेक गया, जो कि एक बहुत बड़ा स्कूल है।
पैंतीस हज़ार लोग।
मेरे जैसे एक छोटे से शहर से आए बच्चे के लिए इतने सारे लोगों के बीच होना,
यह सच में बहुत बड़ी बात थी
और कभी-कभी मैं बेचैन हो जाता था।
मैं हमेशा से तुम्हारा फ़ैन रहा हूँ।
इसलिए जब भी मैं बेचैन हो जाता था,
मैं तुम्हारा एल्बम, "रिवाइवल" चलाता था
और इससे मुझे बेहतर महसूस होता था।
सलीना गोमेज़!
फिर मैंने अमेरिकन म्यूज़िक अवार्ड्स में तुम्हारा भाषण सुना।
मेरे पास सब कुछ था, पर फिर भी मैं अंदर से टूटी हुई थी।
तुमने मानसिक स्वास्थ्य को लेकर अपने संघर्षों के बारे में बताया
-और तुमने कहा… -"अगर आप अवसाद से ग्रस्त हैं…"
…तो आपको ग्रस्त रहने की ज़रूरत नहीं है।
वाह।
तुम, एक इतनी प्रसिद्ध हस्ती,
कह रही थी, "मैं इससे गुज़री और पूरी तरह से उबरकर आई।"
"मुझे लगा कि तुम्हारे शब्दों ने मेरी भावनाओं को पूरी तरह से व्यक्त किया।"
मैं भी सोचने लगा कि मैं और कुछ करना चाहता हूँ।
सलीना, तुमने अपने सफ़र के बारे में इतना खुलकर कहा।
यह मेरे लिए एक नई शुरुआत थी।
मुझे इससे काफ़ी मदद मिली।
और मैं सोचने लगी।
मैं कोलंबिया के लोगों को यह एहसास दिलवाने के लिए कुछ करना चाहती थी
कि थेरेपी कोई शर्मिंदगी की बात नहीं है।
मैंने ख़ुद को स्वस्थ करने और थोड़ी शांति ढूँढने के लिए
अपनी परेशानियों के बारे में ऑनलाइन लेख लिखने शुरू किए।
मेरे वरिष्ठ साल में, मैंने होमकमिंग कोर्ट के लिए चुनाव लड़ा।
सभी के लिए एक मुद्दा चुनना ज़रूरी था और मैंने "आत्महत्या की रोकथाम" चुना।
हॉकीज़
मुझे 60,000 लोगों के सामने जाना था
और "आत्महत्या की रोकथाम" के साथ मेरे नाम की घोषणा होनी थी।
यह वर्जिनिया टेक है
और फ़े वेल के साथ आ रहे हैं जेक वेल।
मैं, वह शर्मीला लड़का जिसने चिंता विकार था।
पर, सलीना, लोगों की परवाह किए बिना
अवसाद के इलाज के बारे में तुम्हारा बोलना, इससे मुझे
अपनी बेचैनी की परवाह न करके अन्य पीड़ितों की
मदद करने की प्रेरणा मिली।
"समय आ गया था कि मैं डर को अपनी ज़िंदगी पर हावी होने न दूँ।"
मुझे लग रहा है कि अब दुनिया मुझे दोबारा स्वीकार कर रही है।
अब मैं मानसिक बीमारी की आड़ में छुपी नहीं हूँ।
अब मैं ख़ुद ही एक साइकोलॉजिस्ट और जुनूनी मानसिक स्वास्थ्य कार्यकर्ता हूँ।
अब मैं ग्रैड स्कूल में हूँ जहाँ मैं मानसिक स्वास्थ्य का समर्थन करना जारी रख रहा हूँ।
अब मैं तुम्हारा संदेश फ़ैलाने में सक्षम हूँ।
अब मेरे दुनिया भर के दोस्त हैं।
मैं तुम्हारा बेहद आभारी हूँ, सलीना,
अपने संघर्षों के बारे में साझा करके मुझे और पूरी दुनिया को उम्मीद देने के लिए।
सलीना, लोगों को यह दिखाने के लिए धन्यवाद कि इलाज संभव है
और मदद उपलब्ध है अगर आपको मदद चाहिए तो।
मुझे यह बेहद पसंद आया।
जब मैं छोटी थी तब मैं आँखों के डॉक्टर के पास गई थी
और जब आप डॉक्टर के पास जाते हैं,
तो वे हमेशा आपका रक्तचाप, तापमान वगैरह देखते हैं।
और मेरा रक्तचाप 155 बटा 100 था,
और उन्होंने कहा, "दरअसल तुम्हें भर्ती होना चाहिए।"
उन्होंने कुछ और जाँच कीं।
और मुझे एक रात वहाँ रुकना पड़ा।
और अंत में पता चला कि मुझे लूपस है।
मुझे समझ नहीं आया कि इसका क्या परिणाम होगा।
मुझे पता था कि मुझे एक स्व-प्रतिरक्षित बीमारी है।
मेरा शरीर अंदर ही अंदर ख़ुद ही से लड़ रहा था।
आप सब कैसे हैं?
और यही सबसे अनोखी बात है क्योंकि मैंने कभी थकान महसूस नहीं की थी।
मैं जवान थी। पूरी तरह से स्वस्थ महसूस कर रही थी।
और आज मेरा जन्मदिन भी नहीं है
तो, डॉक्टर से यह सुनकर कि, "अरे, जानती हो,
तुम्हें स्टेज पर दौरा पड़ सकता था। तुम मर सकती थी।"
यह बहुत बड़ी बात थी, पर मैंने इसे अपने दिमाग़ में घर करने नहीं दिया।
मैं इस बारे में सोचना नहीं चाहती थी।
मेरा वजन निरंतर कम-ज़्यादा होता रहता था क्योंकि मैं कुछ ख़ास दवाइयाँ ले रही थी।
और बेशक़ लोग अपनी ही धारणाएँ बनाने लगे।
लूपस के कारण वजन बढ़ने के लिए आलोचना की गई
इससे उसे "काफ़ी मानसिक क्षति" पहुँची
यह ऐसा था मानो वे मुझे हताश करने का ज़रिया ढूँढने को बेताब थे।
सलीना गोमेज़ ने कहा कि लूपस के कारण
वजन बढ़ने हेतु लोग उनकी 'तीव्र आलोचना' कर रहे हैं
लूपस के कारण वजन बढ़ने हेतु लोग मेरी निंदा कर रहे थे।
क्या यह सच में सलीना है? वह मोटी दिख रही है और उसकी नाक अजीब दिख रही है…
मैं कितनी आभारी हूँ
मैंने झूठ बोला। मैंने ऑनलाइन जाकर अपनी फ़ोटो पोस्ट करके
कहा, "इससे कोई फ़र्क नहीं पड़ता है।"
हैशप्यारकरनेकेलिएकाफ़ीकुछहै
"मैं वह स्वीकार नहीं करूँगी जो तुम कह रहे हो।"
पर कमरे में यह पोस्ट करते हुए
मैं रो रही थी क्योंकि कोई भी यह चीज़ें सुनने का हक़दार नहीं है।
मैं ये फ़ोटो पोस्ट करते हुए कह रही थी कि, "इससे मुझे फ़र्क नहीं पड़ता है,"
क्योंकि मैं नहीं चाहती थी कि इससे वे लोग भी परेशान हों
जो इसी समस्या से गुज़र रहे हैं।
वे कैसे दिखते हैं, जो वे हैं, जिनसे वे प्यार करते हैं, इस पर निंदा किया जाना।
मुझे बस यह बेहद अनुचित लगता है।
मुझे नहीं लगता कि कोई भी अपर्याप्त महसूस करने का हक़दार है।
यहाँ देखिए, सलीना।
बीस से चौबीस की उम्र में, मेरी बीमारी काफ़ी गंभीर हो गई थी
और अब मेरे गुर्दों पर काफ़ी असर पड़ने लगा था।
यह डरावना था, क्योंकि मुझे लगा कि,
"ठीक है, अब मुझे गुर्दा प्रत्यारोपण करवाना होगा।"
मैं अपनी ज़िंदगी के लिए बेहद डर गई थी।
मुझे पता था कि प्रतीक्षा सूची काफ़ी लंबी थी।
मुझे पता था कि यह काफ़ी कष्टकर प्रक्रिया है।
मुझे पता था कि मुझे इतनी हिम्मत चाहिए होगी
कि मुझे पता नहीं था मैं यह कर सकूँगी या नहीं।
एक दिन, वह घर आई और बस रोने लगी।
और मैंने पूछा, "क्या हुआ?"
और तभी उसने मुझे बताया।
और उसने कहा, "पता नहीं मैं क्या करूँ। यह सूची सात से दस साल लंबी है।"
और मैंने बस तुरंत कह डाला। मैंने कहा, "बेशक़ मैं जाँच करवाऊँगी।"
मेरी सबसे अच्छी दोस्त, उसका नाम फ़्रांसिया है।
उसने कहा, "नहीं, बेशक़ मैं जाँच करवाऊँगी।"
तो तीन दिन बाद ही वह जाँच करवाने गई और उसका गुर्दा मेल खाता था।
बिलबोर्ड संगीत की दुनिया में महिलाएँ 2017
और यह उन पलों में से एक था, जिसमें मुझे महसूस हुआ कि कोई मेरी रक्षा कर रहा है।
मुझे पता था कि मैं बेहद भाग्यशाली थी।
मुझे एहसास है कि कई लोगों को यह सौभाग्य प्राप्त नहीं होता है
और मुझे पता है कि इन परिस्थितियों के परिणाम कैसे होते हैं और वे कितने गंभीर होते हैं।
इसलिए मेरे साथ जो हुआ, मैं उसे हल्के में नहीं लेती हूँ।
सच कहूँ तो,
यह अवार्ड फ़्रांसिया को मिलना चाहिए
क्योंकि उसने मेरी जान बचाई।
माफ़ करना।
मैं ज़िंदगी भर फ़्रांसिया की ऋणी रहूँगी।
जब कोई दाता बनने के लिए थोड़ा भी न हिचके,
तो यह बहुत बड़ी बात होती है।
दरअसल मैंने उसके साथ एक टैटू बनवाया है।
और यह वो तारीख़ है जब हमने गुर्दा प्रत्यारोपण करवाया था।
शायद अब मैं जहाँ हूँ वहाँ पहुँचने के लिए
इसे ऐसे ही होना ज़रूरी था।
दूसरों के लिए कुछ करने हेतु, मुझे इससे गुज़रना ही था।
टॉरेन्स - कैलिफ़ोर्निया
डियर सलीना,
हम में एक रिश्ता है जिससे हम गहराई से जुड़े हैं।
"तुम्हारी तरह, मैं भी टेक्सस से हूँ, सलीना।"
और मैं अंतर्राष्ट्रीय छात्रों को ईएसएल, गणित और विज्ञान पढ़ाने के लिए
लगभग 20 साल पहले अपने नए पति और छोटी सी बेटी के साथ दक्षिणी कैलिफ़ोर्निया चली आई थी।
मेरी ज़िंदगी परिपूर्ण महसूस हुई थी, पर अचानक एक बुरा मोड़ आया।
मुझे अजीब लक्षण अनुभव होने लगे।
मेरा दिमाग़ अव्यवस्थित था, कुछ सोच नहीं पा रही थी।
मेरे बाल झड़ रहे थे।
मेरा वजन अचानक बढ़ गया था।
समय बीतता गया और मेरी हालत में कोई सुधार नहीं आया।
सौभाग्यवश, मैंने जीव विज्ञान पढ़ा था
इसलिए मुझे इतना पता था कि ख़ुद अनुसंधान कर सकूँ।
अपने लक्षणों को देखकर और मेरे निष्कर्षों से उनकी तुलना करके
मैंने एक रूमेटोलॉजिस्ट से मिलने की माँग की।
अब, सलीना, मुझे पता नहीं कि जब तुम्हें अपने निदान का पता चला था तो कैसा महसूस हुआ था।
पर मुझे काफ़ी सुकून मिला था।
"कम से कम मेरी बीमारी का एक नाम था।"
लूपस।
लूपस एक अदृश्य बीमारी है।
हमें देखकर लगता नहीं है कि हमें कोई बीमारी है।
हम सामान्य, प्यारी, और यहाँ तक कि शानदार दिखती हैं।
मेरा मतलब, रेड कार्पेट पर तुम्हें ही देख लो।
पक्का तुमने यह बातें सुनी होंगी,
"'क्या वह सच में बीमार है? मुझे तो वह ठीक ही दिखती है।'
और हम ठीक भी हैं।"
जब तक कि स्थिति गंभीर नहीं होती।
मुझे दौरा पड़ा था जिसकी वजह से मुझे आईसीयू में छह महीने बिताने पड़े।
चूँकि मेरा लूपस दैहिक था, इसने मेरे गुर्दों को क्षति पहुँचाई।
मुझे नौ सालों तक डायलिसिस करवाना पड़ा।
इसी से मैं तुम्हारे और मेरे बीच की दूसरी समान बात पर आती हूँ, सलीना।
हम दोनों ने गुर्दा प्रत्यारोपण करवाया है।
वाह।
इस बीमारी के बारे में तुम्हारा खुलकर कहना, बेहद महत्वपूर्ण है।
होप गाला
जैसा कि तुम जानती हो, लातीनी और अश्वेत समुदाय सबसे ज़्यादा प्रभावित हुए हैं।
यह बेहद ज़रूरी है कि हमारे पास ज़रूरत की जानकारी हो
ताकि हम लोगों को उनके हक़ का इलाज दिलवा सकें।
इसलिए अब, मैं लूपस फाउंडेशन ऑफ़ अमेरिका के लिए काम करती हूँ।
मेरे पसंदीदा समारोहों में से एक जिसे हम होस्ट करते हैं, वह है एन इवनिंग ऑफ़ होप नामक एक वार्षिक समारोह।
यह हमारे लूपस समुदाय को वह समर्थन देता है जो काश मुझे तब मिला होता जब मेरा निदान हुआ था।
"यह साल की सबसे आकर्षक पार्टी होती है।
तुम्हारी तरह ही…"
मैं लूपस का परिचित चेहरा बन गई।
मैं इस बीमारी के बारे में जागरूकता लाने वाले
पहले राष्ट्रीय विज्ञापन अभियान का हिस्सा थी।
मैं ठीक दिखती हूँ, पर काफ़ी बीमार महसूस करती हूँ। क्या मुझे लूपस है?
पर हमें पता है कि हम जो कर रहे हैं, वह हमसे काफ़ी ज़्यादा महत्वपूर्ण है।
हमारी बीमारी के बारे में खुलकर बोलने के लिए धन्यवाद, सलीना।
लूपस एक क्रूर दुश्मन है,
पर मैं तुम्हारे साथ लड़ाई में शामिल होकर सम्मानित महसूस कर रही हूँ।
वाह। मुझे इसकी उम्मीद नहीं थी।
यह शानदार है, वेंडी।
समझ नहीं आ रहा क्या कहूँ। धन्यवाद।
"रेयर" 2020
जान, जान तुम इतने दूर रह रहे हो…
मैं काफ़ी संवेदनशील हूँ। काफ़ी भावुक हूँ।
गाने लिखना कई एहसास उजागर कर सकता है।
यह काफ़ी भावनात्मक है। यह कुछ ऐसा है जो मेरे लिए करना बेहद ज़रूरी है।
यह अभिव्यक्ति का एक तरीका है।
हमें बूढ़ा होते देखा टोस्टर में टोस्ट बनाते देखा
इसलिए आशावादी गाना गाते समय भी
उसमें थोड़ी से उदासी छुपी होती है।
और मुझे इससे कोई परेशानी नहीं है।
मुझे यह चीज़ पसंद है कि मेरे संगीत में ऐसा हिस्सा होता है कि लोग सोच में पड़ जाते हैं,
"ठीक है, तो यह किस बारे में है?"
और मैं उन्हें ख़ुद इसे सुलझाने देती हूँ।
आश्चर्यजनक रूप से, आमतौर पर वे सही होते हैं।
ए, मैं बस आप लोगों को एक संदेश देना चाहती हूँ…
सलीनागोमेज़ मुझसे एक संदेश
…क्योंकि मैंने काफ़ी समय से कुछ पोस्ट नहीं किया है।
सोशल मीडिया के साथ मेरा रिश्ता काफ़ी पेचीदा रहा है।
पर पिछले चुनाव के दौरान,
मैं अपने मंच से बेहद ख़ुश थी।
न्याय नहीं तो शांति नहीं!
एकता जॉर्ज के लिए न्याय
न्याय नहीं तो शांति नहीं!
अश्वेत ज़िंदगियाँ महत्वपूर्ण हैं
दुनिया भर में और हमारे देश में कई दिलचस्प चीज़ें होने लगी थीं।
पुलिस
और वह घृणास्पद था। वह ख़तरनाक था।
वह काफ़ी चिंताजनक था और त्वचा के रंग से इसका काफ़ी लेना-देना था।
उन्हें हमारी संस्कृति पसंद है, पर हम नहीं
न्यूयॉर्क में तख़्ता पलट करो
मुझे जानना था कि कैसे मैं कुछ भी ठीक कर सकती हूँ।
पर जिन आवाज़ों को सुना जाना चाहिए था, वे मेरी नहीं थीं।
पर मेरे पास यह मौका था।
मेरा नाम रूबी ब्रिजेस है,
और मैं सलीना का शुक्रिया अदा करना चाहूँगी
कि उसने मुझे आपसे सीधे बात करने के लिए यह शानदार मौका दिया।
सलीनागोमेज़ - @रूबी ब्रिजेस ऑफ़िशियल से संदेश
तो, मैंने अपना मंच उन्हें सौंपने का फ़ैसला लिया
जो यह सब अनुभव कर चुके हैं,
जो सच में जानते हैं।
हमारा मानना है कि पैसे आपकी मानवता का निर्धारण नहीं करते हैं
और जाति आपके मूल्य का निर्धारण नहीं करती है।
@स्टेसीअब्राम्स
और मैं इससे बेहद ख़ुश थी
क्योंकि मैं कुछ सीख पा रही थी।
@केंड्रिक38
इससे मैं जिस चीज़ में विश्वास करती थी, उसके लिए लड़ने के लिए और भी उत्साहित हो गई।
ब्रुकलिन - न्यूयॉर्क
डियर सलीना
तुम्हें पता है कि मैं एक सक्रियतावादी रही हूँ
जो अपने पूरे करियर में अश्वेत विपरीतलिंगी लोगों के गौरव और सम्मान के लिए
लड़ती आई है।
कॉलेज से निकलते ही, मैं अपने राज्य, जॉर्जिया के एक छोटे से अख़बार के लिए
रिपोर्टर का काम करने लगी थी।
जैसा कि तुम कल्पना कर सकती हो, उस समय, मैं विपरीतलिंगी इंसान के रूप में
अपने सच्चे रूप में खुलेआम बाहर नहीं आ सकती थी।
"हमारे समाज में अभी भी विपरीतलिंगी लोगों के साथ
काफ़ी भेदभाव किया जाता है।"
कार्यस्थलों में और स्कूलों में और सरकार में
और यहाँ तक कि
हमारे अपने घरों और समुदायों में भी, हमारे लिए कोई जगह नहीं है।
मुझे पता था कि मुझे विपरीतलिंगी समुदाय का समर्थन करना था और उनकी सेवा करनी थी।
तो, मैंने एटलांटा में सामुदायिक आयोजकों के साथ काम करना शुरू किया।
मैं ट्रांसजेंडर लॉ सेंटर के लिए राष्ट्रीय आयोजक बन गई,
जो देश का सबसे बड़ा ट्रांस-नेतृत्व वाला संगठन है।
सन 2018 में, मैं "आउट" मैगज़ीन की कार्यकारी संपादक बनी,
"…जहाँ मैं उच्च ओहदे वाली
पहली विपरीतलिंगी इंसान थी।"
रकैल विलिस ने इतिहास रचा
मैं बेहद ख़ुश थी कि मैं अपने समुदाय की कहानी का विस्तार कर सकी।
पेश है आउट100 ट्रांस मृत्युलेख परियोजना
सलीना, मुझे हमेशा से लगा है कि तुम एक सकारात्मक प्रभाव हो।
इससे पहले कि ज़्यादातर लोग चलन के हिस्से के रूप में बोलने लगे,
तुमने सामाजिक न्याय के काम में लगे अश्वेत नेताओं को…
न्याय ही प्यार है
…आवाज़ उठाने के लिए अपने मंच का सहारा दिया।
अश्वेत ज़िंदगियाँ महत्वपूर्ण हैं
-किसकी सड़कें हैं? किसकी सड़कें हैं? -हमारी! हमारी!
अश्वेत विपरीतलिंगी लोग,
न केवल हम राज्य की हिंसा के निरंतर ख़तरे का सामना कर रहे हैं…
अश्वेत विपरीतलिंगी लोगों की ज़िंदगियों की रक्षा करें
…बल्कि अपने समुदायों में भी हिंसा और भेदभाव का सामना कर रहे हैं।
विपरीतलिंगी प्यार
तेरह जून, 2020, को
तुमने मुझे अपना इंस्टाग्राम इस्तेमाल करने का मौका दिया।
अब, मुझे पता था कि यह कोई छोटी बात नहीं थी।
आख़िरकार, तुम्हारे पास बड़े पैमाने पर वैश्विक दर्शक हैं
और तुम इंस्टाग्राम पर सबसे ज़्यादा फॉलो की जाने वाली हस्तियों में से एक हो।
मैं मार्शा पी. जॉनसन और मिस मेजर जैसी अश्वेत विपरीतलिंगी सक्रियतावादियों का
इतिहास साझा करने में सक्षम हुई।
मैं एक संसाधन सूची साझा करने में सक्षम हुई जिसे अन्य अश्वेत विपरीतलिंगी नेताओं
और संगठनों के सामुदायिक सदस्यों द्वारा संकलित किया गया था।
"इससे केवल मुझे ही समर्थन नहीं मिला।
बल्कि हमारे आंदोलन को भी समर्थन मिला।"
तुम्हारे इंस्टाग्राम का इस्तेमाल करके
मैं यहाँ ब्रुकलिन में
एक ऐतिहासिक जुलूस के आयोजन के प्रयासों का समर्थन करने में सक्षम हुई।
चौदह जून, 2020
न्याय! अभी!
हमने इसे नाम दिया ब्रुकलिन लिबरेशन,
और यह उन अश्वेत विपरीतलिंगी लोगों के जीवन का सम्मान करने पर केंद्रित था जिन्हें हमने खो दिया है।
अश्वेत विपरीतलिंगी ज़िंदगियाँ महत्वपूर्ण हैं
मुझे तुम्हारी शक्ति में भरोसा है।
-मुझे हमारी शक्ति में भरोसा है। -मुझे हमारी…
पहली बार इतनी बड़ी भीड़ इकट्ठा हुई थी।
पंद्रह हज़ार लोग ख़ास तौर पर अश्वेत विपरीतलिंगी लोगों के लिए इकट्ठा हुए थे।
मुझे अश्वेत विपरीतलिंगी शक्ति में भरोसा है।
अश्वेत विपरीतलिंगी ज़िंदगियाँ महत्वपूर्ण हैं
यह एक अभूतपूर्व पल था
जो मैं पूरी ज़िंदगी कभी नहीं भूलूँगी।
"अश्वेत विपरीतलिंगी लोगों को आज़ाद करके हर किसी को आज़ादी मिलेगी।"
सलीना, यह दर्शाने के लिए कि लीडर बनने का मतलब क्या होता है
और उस पल में आगे आने के लिए जब अश्वेत विपरीतलिंगी लोगों को तुम्हारी सबसे ज़्यादा ज़रूरत थी, धन्यवाद।
जब तक हम जीतते नहीं हैं। जब तक हम जीतते नहीं हैं।
देखो, हमने एक जैसे कपड़े पहने हैं।
मैं कभी कोई विशिष्ट इंसान नहीं बनाना चाहती थी।
मेरी माँ ने मुझे हमेशा से सिखाया था कि कोई भी बड़ा,
या बेहतर या बदतर नहीं होता है।
सभी एक जैसे होते हैं, पर हम सभी बस भिन्न वातारवण में पले-बढ़े हैं।
मैं अपनी ज़िंदगी को इसी नज़रिए से देखती हूँ।
इसलिए जब मैं प्रेस वालों या अपने फ़ैन से मिलती हूँ, तो डेढ़ घंटों वाली मीटिंग
आमतौर पर तीन घंटों तक चलती हैं।
और मैं झूठ नहीं कह रही हूँ। आप इसका पता लगा सकते हैं।
इसलिए ताकि मैं अपने फ़ैन के साथ बातचीत कर सकूँ
जो कि संभव नहीं होता
अगर मैं यह उत्तम इंसान होती।
और बात केवल फ़ैन की नहीं है। लोगों की भी है।
और मैं लोगों से जुड़ती हूँ।
सलीना, तुम्हारे उदाहरण के बिना,
मेरे पास वह ज़रिए नहीं होते जो मुझे इस बारे में बात करने के लिए चाहिए थे।
हममें से कई लोग जिन्हें लगता है कि हमारे शरीर और दिमाग़ हमारे नियंत्रण से बाहर हैं,
उनके संघर्षों को प्रत्यक्ष बनाने के लिए मैं तुम्हें दिल से धन्यवाद देती हूँ।
प्यार, रकैल।
तुम्हारी, वेंडी।
ढेर सारा प्यार, मरियाना।
प्रशंसा के साथ, जेक।
मेरे पास जो कुछ भी है, मैं उसका इस्तेमाल अच्छाई करने के लिए करती हूँ।
मुझे इसी से सबसे ज़्यादा ख़ुशी मिलती है।
उप-शीर्षक अनुवादक: मून कलिता